અમદાવાદની એક પ્રતિષ્ઠિત ખાનગી ગુજરાતી ન્યૂઝ ચેનલના એક વરિષ્ઠ પત્રકારે નામ ન આપવાની શરતે જણાવ્યું કે, ‘અત્યારે સૌથી વધુ યુવા પત્રકારો ઇલેક્ટ્રોનિક મીડિયામાં કામ કરે છે. આઠ જેટલી પ્રાદેશિક ન્યૂઝ ચેનલો ચોવીસ કલાક ચાલે છે, છતાં તેને ધ્યાનમાં રાખીને એક પણ સેશન નહોતું. રાજદીપ સરદેસાઈ કે સાગરિકા ઘોષની સાથે લોકલ ન્યૂઝ ચેનલોને પણ સ્થાન આપવું જોઈતું હતું. ગુજરાતી ન્યૂઝ ચેનલોમાં અનેક પ્રકારની નબળાઈઓ હોય તો તેના વિશે પણ એક સેશન કેમ નહીં.’